stanford-oval/wikipedia huggingface dataset:
אחיות (סדרת אנימציה)
הפקה

"Les Sisters" היא רצועת קומיקס צרפתית מאת ויליאם מורי וכריסטוף קזנוב, אשר יצאה לאור לראשונה בשנת 2008 על ידי Bamboo Édition וזכתה להצלחה רבה, כאשר היא מכרה מעל 5 מיליון עותקים. רצועת הקומיקס עוקבת אחר ונדי ומארי, שתי אחיות שרבות, מסתבכות ומשתפות פעולה בצורה קומית, כאשר הן נכתבו בהשראת בנותיו של מורי.
בשנת 2016 הוכרז שתופק סדרת טלוויזיה מונפשת שמבוססת על רצועת הקומיקס, כאשר היא תופק על ידי חברת ההוצאה לאור ו-Samka Productions, חברת הנפשה שהפיקה את "אליוט" ו"שב"כ - שירות ביטחון כיתה". עוד נודע שהסדרה תחל את שידוריה בשנת 2017 בערוץ M6, כאשר היא תכלול עונה אחת בעלת 52 פרקים באורך 12 דקות. תקציב העונה הוא כ-6.5 מיליון אירו ועל מנת שהיא תופק מהר הוחלט להנפיש חלקים ממנה באסיה. הפקת העונה נמשכה כשנתיים. כותבי רצועת הקומיקס לא השתתפו בכתיבת הסדרה, אך הם ריכזו עבור תסריטיה כל מה שמגדיר את הדמויות. האחיות שעליהן מבוססת רצועת הקומיקס והסדרה לא דיבבו בפרויקט מפני "שדיבוב הוא תרגיל מורכב".
לאחר הצלחת העונה הראשונה, הוחלט לחדש את הסדרה לעונה שנייה שתכלול גם היא 52 פרקים באורך 12 דקות. העונה השנייה החלה את שידוריה ב-24 במרץ 2019 והסתיימה בשנת 2020. בשנת 2022 נשאל קזנוב אם הסדרה תחודש לעונה שלישית, והוא ענה "ברור שאני וויליאם היינו מוכנים לעונה 3. אנחנו יודעים שזה יהיה פרויקט בנוי היטב ואיכותי, אבל ההחלטה הזו לא תלויה רק בנו, גם אם אנחנו באמת רוצים את זה. נכון לעכשיו, אנחנו עדיין לא יודעים אם עונה 3 תתקיים".
מלבד צרפת, הסדרה שודרה במדינות נוספות ברחבי העולם ודובבה בהתאם, בין היתר בבלגיה, קנדה, שווייץ, גרמניה, איטליה, פולין, ספרד ורוסיה. בישראל הסדרה שודרה בדיבוב עברי בערוץ KidZ, כאשר העונה הראשונה שודרה בשנת 2018 והעונה השנייה שודרה החל מ-1 ביולי 2020 עד 8 בנובמבר באותה שנה.
הערות שוליים

1 2  צוות האתר, Mâcon : les "Sisters" de Bamboo éditions passent à la télé, באתר Franceinfo‏, 1 בספטמבר 2017
1 2 3 4 5 6 7  צוות האתר, Les coulisses de la BD “Sisters” racontées par le scénariste Christophe Cazenove, באתר BayaM‏, 18 ביולי 2022
↑  אחיות - עונה 1, באתר TV Time
↑  אחיות - עונה 2, באתר TV Time
1 2 3  דידייה הוגה, Bamboo Édition : la BD Les Sisters devient une série télé, באתר Traces Ecrites News‏, 1 בינואר 2016
אניסה ג'ונס

| --- | --- |

 לידה:  11 במרץ 1958 וסט לאפייט, ארצות הברית 
 פטירה:  28 באוגוסט 1976 (בגיל 18) אושנסייד, ארצות הברית 
 מדינה:  ארצות הברית 
 השכלה:  תיכון וסטצ'סטר 
 תקופת הפעילות:  מ-1966 
 
מרי אניסה ג'ונס (באנגלית: Mary Anissa Jones;‏ 11 במרץ 1958 – 28 באוגוסט 1976) הייתה שחקנית-ילדה אמריקאית הידועה בתפקידה כבאפי דייוויס בקומדיית המצבים משפחה שכזאת של CBS, ששודרה מ-1966 ועד 1971. היא נפטרה בגיל 18 ממנת יתר של סמים ותרופות.
ביוגרפיה

ג'ונס נולדה בשנת 1958 בווסט לאפייט שבאינדיאנה, ועד גיל 5 גדלה בצ'ארלסטון, עיר הבירה של וירג'יניה המערבית. סבה וסבתה מצד אמה היו לבנונים ושמה האמצעי של ג'ונס, "אניסה", לקוח מהשפה הערבית. הוריה התגרשו בשנת 1965, לפני תחילת קריירת המשחק שלה.
כשנולדה, אביה של אניסה, ג'ון פול ג'ונס, היה מהנדס וחבר הדירקטוריון באוניברסיטת פרדו, בה אמה, מרי פאולה ג'ונס (לבית טוויל), הייתה סטודנטית לזואולוגיה. זמן קצר לאחר לידתו של אחיה של אניסה, ג'ון פול ג'ונס הבן (שמכונה "פול" בפי המשפחה), עברה המשפחה לפלאיה דל ריי, קליפורניה, שם ג'ון פול האב החל לעבוד כמהנדס אווירונאוטיקה ואניסה למדה בבית הספר היסודי פסאו דל ריי, ולאחר מכן בחטיבת הביניים על שם אורוויל רייט.
לאחר הגירושין הקשים של הוריה, אביה קיבל את המשמורת עליה, אך עם מותו ב-1974 עברה ג'ונס לגור עם חברה. הגירושין ומותו של אביה השפיעו על ג'ונס, שהחלה לישון ולאכול בצורה לא מסודרת, ומצבי הרוח שלה הפכו לקיצוניים. היא החלה לגנוב מחנויות והחליפה עבודות לעיתים תכופות. בתקופה הזו התחברה עם אנשים חדשים, שרבים מהם היו מכורים לסמים.
קריירה

בשנת 1964, בגיל 6, הופיעה ג'ונס בפרסומת בטלוויזיה. שנתיים לאחר מכן, בשנת 1966, לוהקה ג'ונס בת ה-8, שנראתה קטנה לגילה, לתפקיד אווה אליזבת "באפי" פטרסון-דייוויס בת ה-6, בקומדיית המצבים משפחה שכזאת (אנ') של CBS. בסדרה נשלחים באפי, אחיה התאום ג'ודי (ג'וני וויטאקר) ואחותם הגדולה סיסי (קאתי גארבר), לגור עם הדוד שלהם ביל (בריאן קית') ומשרתו מר פרנץ' (סבסטיאן קבוט), שנה לאחר שהורי הילדים נהרגים בתאונת דרכים. בשנת 1969, בשיא ההצלחה של משפחה שכזאת בטלוויזיה, הופיעה ג'ונס בתפקיד קטן בסרט "הצרות עם הבנות" (אנ'), שבו כיכב אלביס פרסלי. ג'ונס הייתה בת 12 כשהסתיימו צילומי הסדרה ב-1971. לאחר צילומי הסדרה, הקריירה של ג'ונס הייתה בנסיגה. היא רצתה לשחק בתפקידים של מבוגרים, והתייחסה לתפקיד שלה כ"תינוקי", אך לא הצליחה לקבל תפקידים רציניים.
מותה

בליל 27 באוגוסט חגגה ג'ונס בעיירת החוף אושנסייד עם בן הזוג החדש שלה, אלן "באץ'" קובן, ועם חברים נוספים. למחרת, בצהרי 28 באוגוסט 1976, נמצאה ג'ונס בת ה-18 ללא רוח חיים בקומה העליונה של בית השייך לאביה של חברתה בת ה-14, הלן הנסי. מאוחר יותר קבעה המשטרה שגילי הנוכחים במסיבה נעו בין 12 ל-22. בדו"ח של חוקר מקרי המוות נקבע שהמוות אירע כתוצאה ממנת יתר של סמים, ולאחר בדיקה נוספת נקבע שהמוות היה בשוגג ונשללה התאבדות. בבדיקת רעלנים בנתיחה שלאחר המוות, נמצאו בגופה קוקאין, פנציקלידין, Quaalude וסקונל. הדו"ח המשטרתי כלל התייחסות גם לבקבוקון קטן של נוזל כחול שנמצא ליד ג'ונס בזירה, שמעולם לא זוהה. חוקר מקרי המוות שבדק את ג'ונס דיווח שהיא מתה מאחת ממנות היתר הקשות ביותר של סמים שראה אי פעם.
גופתה של ג'ונס נשרפה והאפר שלה פוזר מעל האוקיינוס השקט.
מותה > החקירה

שישה ימים לאחר מותה של ג'ונס, נעצר ד"ר דון קרלוס מושוס, הרופא של ג'ונס, במשרדו בטורנס, והואשם ברישום בלתי חוקי של סקונל לג'ונס. מעטפה עם כתובת משרדו של מושוס נמצאה בזירת המוות של ג'ונס, ובה הוזכר הסם שנמצא בבדיקת הרעלנים של אניסה (סקונל), המינון (1.5 גרם), הכמות (50), ושם משפחתה של הנמענת (ג'ונס). מושוס הואשם ב-11 עבירות, אך נפטר בעודו ממתין למשפט, ב-27 בדצמבר 1976, ארבעה חודשים לאחר מותה של ג'ונס. על אף שהאישומים ברצח בוטלו לפני מותו של מושוס, נתבעו 400,000 דולר מעזבונו של מושוס על ידי משפחתה של ג'ונס. ביולי 1979 נקבע בפסק הדין כי מושוס אחראי ב-30% למותה של ג'ונס, וג'ונס אחראית ב-70% למותה, וכתוצאה מכך הסכום שהתקבל הצטמצם ל-79,500 דולר (408,800 דולר כיום).
מותה > משפחה

אביה של אניסה, ג'ון פול ג'ונס, מת ב-7 במרץ 1974, בגיל 44. ב-15 במרץ 1984, אחיה פול מת ממנת יתר של סמים בגיל 24. אמה של אניסה, מרי פולה ג'ונס, מתה בדטרויט מסיבות טבעיות ב-14 בינואר 2012.
פילמוגרפיה

| שנה | שם | תפקיד | הערות |
| --- | --- | --- | --- |
| 1966–1971 | Family Affair (אנ') | אווה אליזבת "באפי" פטרסון-דייוויס | תפקיד ראשי; 138 פרקים |
| 1967 | Dateline: Hollywood (אנ') | עצמה | אורח |
| 1967 | The Hollywood Palace (אנ') | עצמה | Co-host; עונה 5 פרק 15 (שודר ב-26 בדצמבר 1967) |
| 1968 | Rowan & Martin's Laugh-In (אנ') | עצמה | עונה 1 פרק 8 (שודר ב-11 במרץ 1968) |
| 1969 | The Mike Douglas Show (אנ') | עצמה | אורח (שודר ב-6 במרץ 1969) |
| 1969 | The Merv Griffin Show (אנ') | עצמה | אורח (שודר ב-4 במרץ 1969) |
| 1969 | The Trouble with Girls (אנ') | קרול ביקס | סרט קולנוע של אלביס פרסלי |
| 1969 | The Mike Douglas Show (אנ') | עצמה | Co-host; "שבוע הילדים" (שודר ב-22 בדצמבר 1969) |
| 1970 | To Rome With Love (אנ') | אווה אליזבת "באפי" פטרסון-דייוויס | בפרק "Roman Affair" |
| 1970 | The Jerry Lewis MDA Labor Day Telethon (אנ') | עצמה | אורח |
| 1971 | The Dick Cavett Show (אנ') | עצמה | אורח (שודר ב-25 בפברואר 1971) |
הערות שוליים

↑  Mansour, David (2005). From Abba to Zoom: A Pop Culture Encyclopedia of the Late 20th Century. Andrews McMeel Publishing. p. 251. ISBN 0-7407-5118-2.
1 2 3 4 5  Kaleena Fraga, The Tragic Story Of Anissa Jones, The 'Family Affair' Star Who Died Of An Overdose At Just 18, All That's Interesting, ‏2022-05-18 (באנגלית אמריקאית)
↑  Anissa Jones was small for her age, newspapers.com, The Charlotte Observer from Charlotte, North Carolina, ‏1976-10-17 (באנגלית אמריקאית)
1 2 3 4 5  Anissa Jones - Biography, IMDb (באנגלית אמריקאית)
↑  צילום תעודת הפטירה של ג'ון פול ג'ונס, ‏23 ביולי 1974
↑  Stephens, John G. (2005). From My Three Sons to Major Dad: My Life as a TV Producer. Scarecrow Press. p. 57. ISBN 0-8108-5279-9.
1 2 3 4  Brioux, Bill (2007). Truth and Rumors: The Reality Behind TV's Most Famous Myths. Greenwood Publishing Group. p. 28. ISBN 978-0-275-99247-7.
1 2  helen kathleen hennessy – Wonderland1981 – The Wonderland Murders, Wonderland1981 - The Wonderland Murders (באנגלית)
1 2  Benoit, Tod (2009). Where Are They Buried?: How Did They Die? Fitting Ends and Final Resting Places of the Famous, Infamous, and Noteworthy. Black Dog Publishing. p. 163. ISBN 978-1-57912-822-7.
↑  "Doctor Charged in Actress's Death". The New York Times (באנגלית אמריקאית). 1976-10-14. ISSN 0362-4331. נבדק ב-2023-11-27.
↑  "Overdose Investigated", Bangor Daily News - Google News Archive Search, news.google.com
↑  Books closed on death of Anissa Jones, Newspapers.com, The San Bernardino County Sun from San Bernardino, California, ‏1977-01-07 (באנגלית אמריקאית)
| --- | --- |
בקרת זהויות :  LCCN: no2006132621  VIAF: 21909381   WorldCat (עם VIAF): 21909381 
השחקנים הראשיים בסדרה Family Affair: קטי גארבר (סיסי), אניסה ג'ונס (באפי), ג'וני ויטאקר (ג'ודי), בריאן קית' (ביל) וסבסטיאן קבוט (מר פרנץ').
אסופוס

| --- | --- |
 מדינה:  יוון יוון
 גובה:  55 מטרים
 קואורדינטות:  36°43′00″N 22°52′00″E﻿ / ﻿36.71666667°N 22.86666667°E﻿ / 36.71666667; 22.86666667 
 אזור זמן:  UTC+2
  מפת מיקום  מפה מפורטת   (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןאסופוס(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןאסופוס  he tabBackground:;tabBorder:#aaa;defaultTab:0;
 
אסופוס (ביוונית: Ασωπός) היה כפר ורשות מוניציפלית לשעבר בלאקוניה שבפלופונסוס שביוון. מאז רפורמת השלטון המקומי ב-2011 הוא חלק מהנפה מונמבסיה. שטחו של הכפר הוא 94.360 קמ"ר ומספר תושביו עומד על 3840, נכון ל-2011 בית העירייה של הרשות היה בפפאדיאניקה.
הערות שוליים

↑  "Population & housing census 2001 (incl. area and average elevation)" (PDF) (ביוונית). National Statistical Service of Greece. אורכב מ-המקור (PDF) ב-2015-09-21.
| --- | --- |
בקרת זהויות :  GND: 1101968206 
ערך זה הוא קצרמרבנושא יישובים ביוון. אתם מוזמנים לתרום לוויקיפדיה ו.
אריה פלהיימר

אין תמונה חופשית
אריה פלהיימר הוא מחנך, ומחבר ספרות תורנית ישראלי.
ביוגרפיה

אריה פלהיימר הוא מחנך ותיק שעבד כמדריך פדגוגי בהוראת מקצועות הקודש, בהוראת הלשון העברית במכללות בבתי מדרש למורים ובמסגרת תוכנית הרדיו "שירים ושיעורים".
וכן בעריכת חידונים אורקוליים בנושאי יהדות, לשון עברית, ארץ ישראל וכדומה.
נשוי לנחמה ומתגורר בפסגות.
ספריו

פרשה וחידה סט שלושה כרכים. בהוצאת ידיעות ספרים.
שאל בנך ויגדך שאלות מנחות וחידות מחכימות בפרשת השבוע. שישה כרכים. בראשית, שמות, ויקרא, במדבר, דברים, חגים. מהדורה ראשונה תשנ"א. מספר מהדורות נוספות יצאו בהמשך. הספר זכה להסכמותיהם של הרב מרדכי אליהו, הרב אברהם שפירא, פרופ' משה ארנד והרב מאיר מאזוז.
תרגילנו בתורתך בעקבות המקורות: שאלות ותשובות בלשון העברית. תשנ"ט. בהוצאה פרטית.
ואגדתא לבנך מעשי חז"ל: שאלות מנחות וחידות מחכימות עם פרפרת קישור לפרשיות השבוע. בראשית–דברים. 2 כר' ([א–ב]). בהוצאה פרטית.
אריה פרייברגר

| --- | --- |
אין תמונה חופשית
 לידה:  13 ביוני 1931 לבוב, פולין
 פטירה:  3 באוקטובר 2023 (בגיל 92) בצרה, ישראל
 מקום לימודים:  הטכניון – מכון טכנולוגי לישראל 
 תקופת הפעילות:  1955–2023 (כ־68 שנים)
 תחום יצירה:  אדריכלות
 יצירות ידועות:  בניין הפקולטה לרפואה ע"ש רפפורט, חיפה
 מספר צאצאים:  3 
 
אריה פרייברגר (13 ביוני 1931 – 3 באוקטובר 2023) היה אדריכל ישראלי.
ביוגרפיה

פרייברגר נולד למשפחה יהודית-חילונית משכילה בלבוב, כיום במערב אוקראינה ובשעתו בתחום פולין. בהיותו בן ארבע היגר עם הוריו לארץ ישראל המנדטורית. תחילה התיישבה המשפחה בתל אביב, ולאחר זמן קצר עברה להתגורר בשכונת גבעת רמב"ם בגבעתיים בבית שאותו תכנן האדריכל מאיר הורמן, אף הוא יליד לבוב וידיד המשפחה. בנערותו למד ציור אצל הצייר אהרן אבני ב"סטודיה" (כיום מכון אבני) וכן למד לנגן בצ'לו. במקביל פעל במסגרת ההגנה בתליית כרוזי החומה. לאחר שירותו הצבאי כקצין בחי״ר פנה ללימודי אדריכלות בטכניון בחיפה, אותם סיים בהצטיינות יתרה. יחד עמו במחזור למדו גם אלדר שרון, גרשון צפור, סעדיה מנדל, ישעיהו אילן ואילנה אלרוד.
את ראשית דרכו המקצועית כאדריכל החל במשרדו של האדריכל נחום זולוטוב, הוא המשיך ועבד בראשית שנות ה-60 במשרדם המשותף של האדריכלים אריה שרון ובנימין אידלסון ולאחר מכן פתח משרד עצמאי שפעל בתל אביב, הרצליה ובצרה.
לאורך למעלה משישה עשורי פעילות תכנן פרייברגר מאות בתי מידות ללקוחות פרטיים אמידים ובמקביל תכנן גם שורה של בנייני משרדים, תעשייה ואקדמיה. לרבים מהמבנים שתכנן שמור מקום מרכזי בהתפתחות האדריכלות והבנייה לגובה בישראל במחצית השנייה של המאה שעברה, וחלקם אף היו לנקודות ציון בערים הגדולות בישראל.
בשנת 2022 הופקד ארכיונו המקצועי בארכיון אדריכלות ישראל.
התגורר במושב בצרה עם אשתו דליה. נפטר בביתו ב-3 באוקטובר 2023, הותיר אחריו שלושה ילדים וחמישה נכדים.
עבודות בולטות

מרכזית בת גלים, חיפה (בשיתוף שרון-אידלסון ושמואל רוזוב)
תחנת הרכבת חיפה – בת גלים, חיפה
בניין תדיראן (כיום בית עמיטק), גבעת שמואל
בית רובינשטיין, תל אביב
מגדל U-בנק (במקור בנק כללי), שדרות רוטשילד, תל אביב
בניין הפקולטה לרפואה ע"ש רפפורט, חיפה (בשיתוף ישעיהו אילן)
מגדל הצוק, הרצליה פיתוח
בית שקל, רחוב ארלוזורוב 111, תל אביב
בית צרפת, רחוב תובל 5, תל אביב
מרכזית בת גלים
בית רובינשטיין
הפקולטה לרפואה ע"ש רפפורט
בית צרפת בתל אביב
אפריקאנר בונד

| --- | --- |
 מדינה:  דרום אפריקה 
 מנהיגים:  ראשון: סטפנוס דה טויט,  אחרון: ניקולאס דה וואל
 תקופת הפעילות:  1879–1910 (כ־31 שנים)
 אידאולוגיות:  אנטי בריטניה, אנטי אימפריאליזם, לאומיות אפריקאנרית, רפובליקניזם
 התמזגה לתוך:  המפלגה הדרום אפריקאית
 מיקום במפה הפוליטית:  ימין
 
אפריקאנר בונד (בהולנדית: Afrikander Bond, האיחוד האפריקאנרי) הייתה מפלגה פוליטית בדרום אפריקה במהלך שלהי המאה ה-19 וראשית המאה ה-20. בעוד בתחילה עיקר פעילותה התבססה בתחומי מדינת אורנג' החופשית, מאוחר יותר היא זכתה לייצוג בולט במושבת הכף הבריטית. לפרקים הייתה למפלגה הגדולה ביותר בדרום אפריקה.
היסטוריה > שנים ראשונות ופעילות במדינת אורנג' החופשית

מוצאה של האפריקאנר בונד הוא בקבוצה קטנה של אפריקאנרים תושבי מושבת הכף הבריטית אשר הקימו  ב-14 באוגוסט 1875 את "האגודה לתקניות האפריקאנרים" (Genootskap van Regte Afrikaners). ארגון זה אשר הוקם בעיירה פרל שם לו למטרה לטפח את התרבות האפריקאנרית ובכלל זה לשפר את תקניות ואיכות לשונם, שפת האפריקאנס. לצד פעילות תרבותית רבים מחברי האגודה קראו לפעילות פוליטית לעצמאות האפריקאנרים בדרום אפריקה, ובין השאר הם הוציאו עיתון בשם "האפריקאנר הפטריוט" (Die Afrikaanse Patriot) אשר הפיץ את רעיונותיהם הפוליטיים של חברי האגודה.
בשנת 1879, בניסיון לתרגם את פעילות האגודה לתקניות האפריקאנרים לכוח פוליטי, הקימו כמה מאנשיה את מפלגת האפריקאנר בונד. מנהיגם בראשית דרכם היה סטפנוס יאקובס דה טויט בעל המוצא ההוגנוטי. תחת הכינוי "האפריקאנר בונד השני", בשנת 1883 התמזגה האפריקאנר בונד עם "החברה להגנת הבורים בדרום אפריקה" (Zuidafrikaansche Boeren Beschermings Vereeniging) בראשות יאן הנדריק הופמאייר. השפעתה הרבה ביותר של המפלגה הייתה כנראה בפוליטיקה הפנימית של שנותיה האחרונות של מדינת אורנג' החופשית. שני נשיאיה האחרונים של מדינה זו, פרנסיס רייץ אשר עלה לשלטון בשנת 1889 ומרטינוס סטיין אשר החל לשמש בתפקידו בשנת 1896, השתייכו לאפריקאנר בונד. רייץ וסטיין, בעת עמידתם בראשות מדינת אורנג' החופשית, הנהיגו מדיניות חוץ עוינת יחסית כלפי בריטניה, באופן אשר היווה שינוי משמעותי ממדיניות החוץ שהוביל יוהנס ברנד, קודמם בתפקיד.
סטפנוס יאקובס דה טויט, המנהיג המייסד של מפלגת האפריקאנר בונד
יאן הנדריק הופמאייר, מראשוני מנהיגי המפלגה
פרנסיס רייץ, נשיא מדינת אורנג' החופשית בין השנים 1889–1895
מרטינוס סטיין, נשיא מדינת אורנג' החופשית בין השנים 1896–1902
היסטוריה > שנים מאוחרות ופעילות במושבת הכף הבריטית

מעבר למדינת אורנג' החופשית, החזיקה המפלגה גם בסניף קטן ברפובליקה הדרום-אפריקאית. עם זאת, הסניף המשמעותי ביותר שלה היה במושבת הכף הבריטית, המקום בו המפלגה הוקמה. הישגה הבולט הראשון של המפלגה במושבת הכף, היה בשנת 1882, אז קבע הפרלמנט המקומי את השפה ההולנדית כשפה רשמית בעלת מעמד שווה לאנגלית במושבה. בעשורים הבאים אנשי האפריקאנר בונד הציעו במושבה יחס קיצוני ולאומני כלפי בריטניה והאוכלוסייה השחורה, והמפלגה ניהלה מאבק פוליטי קולני מול שלטונות המושבה, אשר בשנות ה-90 של המאה ה-19 נשלטה על ידי אימפריאליסטים פרו בריטים כדוגמת ססיל רודס, ראש הממשלה החמישי של מושבת הכף. לצד מאבקה כנגד השלטון הפרו בריטי, ניהלה האפריקאנר בונד גם מאבקים מרים עם מפלגת המפלגה הדרום אפריקאית על אהדת קהל הבוחרים האפריקאנרי במושבה. המפלגה הדרום אפריקאית הייתה באותן השנים האופוזיציה הראשית לשלטון, ובדומה לאפריקאנר בונד היא התבססה בעיקר על בוחרים אפריקאנרים. עם זאת, בניגוד לאידאולוגיה הקיצונית יחסית של האפריקאנר בונד, המפלגה הדרום אפריקאית הדגישה מצע ליברלי ומתון יותר.
בעשור הראשון של המאה ה-20, אל מול הצלחת הכוחות הפרו בריטים במושבה לשמר את שלטונם במסגרת המפלגה הפרוגרסיבית, החליטו אנשי האפריקאנר בונד והמפלגה הדרום אפריקאית לשתף פעולה כנגד הפרוגרסיבים, תחת מצע משותף של הנהגת מדיניות חוץ לעומתית כלפי בריטניה גם אם בצורה מתונה ומדיניות פנים אשר תדאג לזכויותיהם של האפריקאנרים תושבי המושבה. מהלך זה צלח, ובשנת 1908 ראש הממשלה הפרוגרסיבי הפרו בריטי ליאנדר ג'יימסון הובס, ובמקומה עלתה לשלטון קואליציה בראשות המפלגה הדרום אפריקאית והאפריקאנר בונד כשותפה משנית. ראש הממשלה היה ג'ון מרימאן, יושב ראש המפלגה הדרום אפריקאית. בממשלתו זכו כמה מבכירי האפריקאנר בונד, לרבות יאקובוס וילהלם זאואר וניקולאס פרדריק דה וואל, למקום בקבינט.
בשנותיה האחרונות של המפלגה, ברקע הסברה שהמושבות הבריטיות בדרום אפריקה לקראת איחוד מדיני, החלו אנשי המפלגה לחפש אחר שותפים להקמתה של מפלגה אשר תשמר את כוחם הפוליטי במדינה הדרום אפריקאית המאוחדת. מפלגה זאת הייתה המפלגה הדרום אפריקאית החדשה, והיא הוקמה בשנת 1910, מיד עם פירוק המושבות והקמת איחוד דרום אפריקה. מלבד האפריקאנר בונד, המפלגה התבססה גם בעיקר על המפלגה הדרום אפריקאית, אשר באותן שנים מאוחרות אלו היא והאפריקאנר בונד היו שותפות פוליטיות כנגד הפרוגריסיבים. מעבר לשתי מפלגות אלו ממושבת הכף עצמה, את המפלגה הדרום אפריקאית החדשה הרכיבו גם מפלגת העם ממושבת טרנסוואל, ומפלגת האורנג' ממושבת נהר האורנג'.
מנהיגי המפלגה

| מדינת אורנג' החופשית מדינת אורנג' החופשית | שם> מדינת אורנג' החופשית מדינת אורנג' החופשית | כהונה> מדינת אורנג' החופשית מדינת אורנג' החופשית |
| --- | --- | --- |
| 1 | פרנסיס ויליאם רייץ | שנות ה-80 ושנות ה-90 של המאה ה-19 |
| 2 | מרטינוס תאוניס סטיין | שנות ה-90 של המאה ה-19 והעשור הראשון של המאה ה-20 |
מושבת הכף מושבת הכף הבריטית
| 1 | סטפנוס יאקובס דה טויט | שנות ה-70 של המאה ה-19 |
| 2 | יאן הנדריק הופמאייר | שנות ה-80 של המאה ה-19 |
| 3 | יאקובוס וילהלם זאואר, ניקולאס פרדריק דה וואל | העשור הראשון של המאה ה-20 |
ראו גם

המפלגה הדרום אפריקאית (מושבת הכף)
המפלגה הדרום אפריקאית (איחוד דרום אפריקה)
מפלגת העם (מושבת טרנסוואל)
העמוד הראשי של "הפטריוט האפריקאנר" מינואר 1876, עיתון הבית של האגודה לתקניות האפריקאנרים, אשר על בסיסה תקום לימים מפלגת האפריקאנר בונד
יאקובוס זאואר, ממנהיגי המפלגה בשלהי דרכה וחבר הקבינט של מושבת הכף בין השנים 1908–1910
אניסט אנדריאנאנטנאיינה

אניסט אנדריאנאנטנאיינה אבל (בצרפתית: Anicet Andrianantenaina Abel; נולד ב-13 במרץ 1990 באנטננריבו שבמדגסקר) הוא כדורגלן מלגשי המשחק בעמדת הקשר.
קריירת מועדונים > תחילת הקריירה

אנדריאנאנטנאיינה נולד באנטננריבו שבמדגסקר, והחל לשחק במחלקת הנוער של אז'אסייה המקומית. בהמשך עבר אנדריאנאנטנאיינה למחלקת הנוער של אוסר הצרפתית, ובשנת 2008 החל לשחק באוסר ב', קבוצת המילואים של המועדון. הוא ערך בקבוצת המילואים 42 הופעות ליגה, בהן הבקיע ארבעה שערים.
קריירת מועדונים > צ'רנומורץ בורגס

ב-8 בספטמבר 2011 חתם אנדריאנאנטנאיינה לשלוש עונות בצ'רנומורץ בורגס מליגת העל הבולגרית. ב-10 בספטמבר ערך את הופעת הבכורה שלו במועדון, כששיחק 90 דקות בניצחון 0–4 על וידימה-רקובסקי סבליאבו במסגרת המחזור החמישי בליגה. ב-17 בספטמבר הבקיע את שער הבכורה שלו במועדון, שער בדקה ה-55 בניצחון 0–3 על סבטקביצה טרגובישטה במסגרת המחזור השישי בליגה. ב-20 בנובמבר הבקיע צמד בניצחון 0–4 על לוקומוטיב סופיה במסגרת המחזור ה-14 בליגה. הוא שיחק במועדון במשך חצי עונה, בה ערך 11 הופעות ליגה והבקיע שישה שערים. ב-6 בינואר 2012 שוחרר מהמועדון לאחר שטען כי ברצונו לפרוש מכדורגל ולחזור למדגסקר.
קריירת מועדונים > צסק"א סופיה

ב-23 בינואר 2012, על-אף טענתו כי ברצונו לפרוש מכדורגל, הוצג אנדריאנאנטנאיינה כשחקנה החדש של צסק"א סופיה מליגת העל הבולגרית. ב-19 באוגוסט ערך את הופעת הבכורה שלו במועדון, כששיחק 90 דקות בתיקו 1-1 נגד צ'רנומורץ בורגס במסגרת המחזור השני בליגה. ב-15 בספטמבר הבקיע את שערי הבכורה שלו במועדון, צמד שערים בניצחון 1–3 על בוטב וראצה במסגרת המחזור החמישי בליגה. הוא שיחק במועדון במשך עונה אחת, בה ערך 26 הופעות ליגה והבקיע שישה שערים. צסק"א סופיה סיימה במקום השלישי בליגה.
קריירת מועדונים > בוטב פלובדיב

לקראת עונת 2013/2014 חתם בבוטב פלובדיב מליגת העל הבולגרית. ב-21 ביולי 2013 ערך את הופעת הבכורה שלו במועדון, כששיחק 90 דקות בניצחון 1–2 על לבסקי סופיה במסגרת המחזור הראשון בליגה. ב-28 ביולי כבש את שער הבכורה שלו במועדון, שער בדקה ה-50 בניצחון 1–7 על פירין גוצה דלצ'ב מסגרת המחזור השני בליגה. ב-14 בספטמבר הוא הבקיע צמד שערים בניצחון 0–2 על לוקומוטיב פלובדיב בדרבי במסגרת המחזור השמיני בליגה. בוטב פלובדיב סיימה את העונה במקום הרביעי, כשלזכותו 35 הופעות ליגה ועשרה שערים.
קריירת מועדונים > לודוגורץ ראזגרד

בחודש יולי 2014 הצטרף ללודוגורץ ראזגרד מליגת העל הבולגרית, כתוצאה מבעיות כלכליות בבוטב פלובדיב. ב-16 ביולי ערך אנדריאנאנטנאיינה את הופעת הבכורה שלו במועדון, כשנכנס כמחליף בדקה ה-63 והבקיע שער בניצחון 0–4 על F91 דודלאנג' במסגרת מוקדמות ליגת האלופות לעונת 2014/2015. ב-19 ביולי ערך  את הופעת הבכורה שלו בליגה, כשנכנס כמחליף בדקה ה-58 בהפסד 0–1 לחאסקובו במסגרת המחזור הראשון בליגה. ב-23 באוגוסט הבקיע את שערי הבכורה שלו במועדון, צמד שערים בתיקו 2-2 נגד לוקומוטיב סופיה במסגרת המחזור השישי בליגה. ב-16 בספטמבר ערך את הופעת הבכורה שלו בליגת האלופות, כששיחק 90 דקות בהפסד 1–2 לליברפול במסגרת המחזור הראשון בשלב הבתים. בתום העונה זכתה לודוגורץ ראזגרד באליפות בולגריה, כשהוא עורך 22 הופעות ליגה ומבקיע שלושה שערים. הוא הוסיף ארבע הופעות בליגת האלופות. בעונת 2015/2016, שהסתיימה גם היא באליפות של לודוגורץ ראזגרד, ערך 21 הופעות ליגה, חמש בלבד מתוכן בהרכב הפותח.
קריירה בינלאומית

ב-6 בספטמבר 2015 ערך את הופעת הבכורה שלו בנבחרת מדגסקר, כששיחק 90 דקות בתיקו 0-0 נגד נבחרת אנגולה במסגרת מוקדמות גביע אפריקה לאומות 2017. ב-13 באוקטובר הבקיע את שער הבכורה שלו בנבחרת, שער בפנדל בדקה ה-34 בתיקו 2-2 נגד נבחרת הרפובליקה המרכז אפריקאית במסגרת המשחק הראשון בסיבוב הראשון של מוקדמות מונדיאל 2018. אנדריאנאנטנאיינה שיחק גם במשחק הגומלין ובשני משחקי הסיבוב השני נגד נבחרת סנגל, בו הודחה נבחרתו.
תארים

אליפות בולגריה (2): 2014/2015, 2015/2016
הסופר קאפ הבולגרי (1): 2014/2015
הערות שוליים

↑  Нападател от Мадагасксар подписа с Черноморец באתר btvnovinite, ‏ 8 בספטמבר 2011 (בבולגרית)
↑  Анеси шокира! Спира с футбола באתר burgas24, ‏ 7 בינואר 2012 (בבולגרית)
↑  Лудогорец представи новата си покупка (видео+снимки) באתר sportal, ‏ 4 ביולי 2014 (בבולגרית)
| נבחרת מדגסקר – גביע אפריקה לאומות 2019 |
| --- | --- | --- |
|  1 דאבו •  2 אנדריאמאטסינורו •  3 ראקוטואריאוסה •  4 רנדיאנאריסואה •  5 רזאקאנאנטניינה •  6 יליימהאריטרה •  7 קלואין •  8 אנדריאנארימנאנה •  9 אנדריאטסימה •  10 ראקוטוהרימלאלה •   11 ווהאבי •  12 נומנג'אנהארי • 13 אנדריאנאנטנאיינה •  14 מורל • 15 אמאדה • 16 רנדריאנאסולו • 17 רמבלוסון • 18 ראוולוסון • 19 גרוס • 20 מטאנייר • 21 פונטיין • 22 מומבריס • 23 אדריאן • מאמן: דופואה |  1 דאבו •  2 אנדריאמאטסינורו •  3 ראקוטואריאוסה •  4 רנדיאנאריסואה •  5 רזאקאנאנטניינה •  6 יליימהאריטרה •  7 קלואין •  8 אנדריאנארימנאנה •  9 אנדריאטסימה •  10 ראקוטוהרימלאלה •   11 ווהאבי •  12 נומנג'אנהארי • 13 אנדריאנאנטנאיינה •  14 מורל • 15 אמאדה • 16 רנדריאנאסולו • 17 רמבלוסון • 18 ראוולוסון • 19 גרוס • 20 מטאנייר • 21 פונטיין • 22 מומבריס • 23 אדריאן • מאמן: דופואה | מדגסקר |
אנדריאנאנטנאיינה, 2012
אסונות בחלל

אסון מעבורת החלל צ'לנג'ר
עד היום קיפחו את חייהם במסגרת חקר החלל 21 בני אדם במספר תאונות. לעיתים, כמו במקרה של אפולו 13, ניצלו האסטונאוטים, אולם במקרים אחרים, המשימה נסתיימה במותם. להלן רשימה של אסונות החלל אשר גרמו למותם של אנשי הצוות.
| החללית | תאריך האסון | הרוגים | סוג האסון |
| --- | --- | --- | --- |
| אפולו 1 | 28 בינואר 1967 | 3 | שרפה על הקרקע בעת בדיקה לפני טיסה |
| סויוז 1 | 24 באפריל 1967 | 1 | התרסקה בנחיתה |
| סויוז 11 | 29 ביוני 1971 | 3 | דליפת אוויר לקראת נחיתה |
| מעבורת החלל צ'לנג'ר | 28 בינואר 1986 | 7 | התפוצצה זמן קצר לאחר ההמראה |
| מעבורת החלל קולומביה | 1 בפברואר 2003 | 7 | התפרקה באטמוספירה בעת הגלישה לנחיתה |
בנוסף למקרים המותארים בטבלה לעיל קיימת תיאורית קשר הטוענת שהתרחשו תאונות רבות נוספות בתוכנית החלל הסובייטית והוסתרו מהציבור.
ראו גם

אדם וחלל - מונחים
הערות שוליים

↑  Jonathan Hogeback, [https://www.britannica.com/list/7-accidents-and-disasters-in-spaceflight-history NASA
7 Accidents and Disasters in Spaceflight History], Britannica
↑  SARAH PRUITT, The 5 Deadliest Disasters of the Space Race, History, ‏29.3.2019
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.